pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“จุรินทร์” สั่งผ่าน คกก.พัฒนาเด็กและเยาวชนแห่งชาติให้ทุกหน่วยรับฟังข้อเสนอสมัชชาเยาวชน ต้องรายงานความคืบหน้าการช่วยแก้ปัญหาทุก 3 เดือน
วันเสาร์ที่ 31 กรกฎาคม 2564
“จุรินทร์” สั่งผ่าน คกก.พัฒนาเด็กและเยาวชนแห่งชาติให้ทุกหน่วยรับฟังข้อเสนอสมัชชาเยาวชน ต้องรายงานความคืบหน้าการช่วยแก้ปัญหาทุก 3 เดือน
“จุรินทร์” สั่งผ่าน คกก.พัฒนาเด็กและเยาวชนแห่งชาติให้ทุกหน่วยรับฟังข้อเสนอสมัชชาเยาวชน ต้องรายงานความคืบหน้าการช่วยแก้ปัญหาทุก 3 เดือน
วันนี้ 31 กรกฎาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า เมื่อวานนี้ (30ก.ค.) มีการประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) โดยนายจุรินทร์ ลักษณวิศิษฏ์ รองนายกรัฐมนตรีเป็นประธาน ที่ประชุมมีมติเห็นชอบข้อเสนอของสมัชชาการพัฒนาเด็กและเยาวชนแห่งชาติ และของสมัชชาเด็กและเยาวชนแห่งชาติ ประจําปี 2563 ซึ่งประกอบด้วย การพัฒนาคนรุ่นใหม่ให้มีความสนใจในการรับราชการ การพัฒนาตลาดสินค้าออนไลน์เพื่อผู้ประกอบการรุ่นเยาว์ การสร้างโอกาสทางอาชีพให้กลุ่มเปราะบาง การปรับหลักสูตรเพศศึกษา กฎ ระเบียบในสถานศึกษาให้สอดคล้องกับความหลากหลายและการเปลี่ยนแปลงของสังคม พิจารณาให้สิทธิเด็กและเยาวชนกลุ่มชาติพันธุ์เข้าถึงการกู้ยืมเงินจากกองทุนเพื่อการศึกษา เปิดโอกาสให้นักเรียนนอกระบบสามารถใช้ประสบการณ์การทํางานเทียบเท่าเป็นหน่วยกิตบางวิชาในสถานศึกษา เป็นต้น
มากไปกว่านั้น ที่ประชุมยังได้รับทราบการรายงานสถานการณ์ด้านเด็กและเยาวชน จากกรมกิจการเด็กและเยาวชน กระทรวงการพัฒนาสังคมและความมั่นคงของมนุษย์ ซึ่งพบแนวโน้มและปัญหา อาทิ เด็กไม่ได้อาศัยอยู่กับพ่อและแม่มากขึ้น เนื่องจากพ่อแม่ทํางานอยู่คนละจังหวัดจึงต้องให้ลูกอยู่กับปู่ย่าตายาย ภาวะโรคอ้วน เด็กรู้ไม่เท่าทันสื่อออนไลน์ ติดเกมส์ ติดพนัน โรคซึมเศร้าในกลุ่มเยาวชนอายุ18-25 ปี และล่าสุดข้อมูลของไตรมาสแรกปีนี้ รายงานว่า เด็กไทยถูกจัดเป็นอันดับสองของโลกรองจากญี่ปุ่น กว่า 91% เคยถูกกลั่นแกล้งรังแก ด้วยการตบหัว ล้อชื่อพ่อแม่ โดนดูถูก พูดจาเหยียบหยาม
นางสาวรัชดา กล่าวเพิ่มว่า คณะกรรมการได้ติดตามการดําเนินการของหน่วยงานต่างๆในการแก้ปัญหาดังกล่าว ซึ่งหลายเรื่องจะสําเร็จได้ต้องสร้างความตระหนักในสังคมและครอบครัวถึงภัยใกล้ตัวและแนวทางที่ถูกต้องในการดูแลเด็กและเยาวชนในยุคปัจจุบัน ขณะเดียวกัน เพื่อให้ให้การขับเคลื่อนงานด้านนี้เป็นไปอย่างมีประสิทธิภาพ มีส่วนร่วมและครอบคลุมคนทุกกลุ่ม มุ่งเป้าสร้างคนรุ่นใหม่เป็นคนดีมีคุณภาพ นายจุรินทร์ ได้สั่งการให้ทุกหน่วยงานที่เกี่ยวข้องรับข้อเสนอของสมัชชาเด็กและเยาวชน  และให้รายงานความคืบหน้าของการดําเนินการและการแก้ปัญหาต่อคณะกรรมการทราบทุกสามเดือน
......
รัฐบาลไทย-ข่าวทำเนียบรัฐบาล-กรมการขนส่งทางราง รวมสุดยอดโครงการระบบรางของประเทศไทย (โครงการก่อสร้างรถไฟทางคู่ ระยะที่ 1 ช่วง ฉะเชิงเทรา - คลองสิบเก้า - แก่งคอย)
วันอังคารที่ 7 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (โครงการก่อสร้างรถไฟทางคู่ ระยะที่ 1 ช่วง ฉะเชิงเทรา - คลองสิบเก้า - แก่งคอย)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย
ทางคู่เลี่ยงเมือง (Chord Lines) สุดยอดโครงการระบบรางของประเทศไทยที่ช่วยลดเวลาในการเดินทาง เพิ่มประสิทธิภาพในการขนส่ง และยังแสดงให้เห็นถึงการเดินหน้าพัฒนาระบบการขนส่งทางราง
ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอํานวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชนโครงการก่อสร้างรถไฟทางคู่ ระยะที่ 1 ช่วง ฉะเชิงเทรา - คลองสิบเก้า - แก่งคอย ถือเป็นโครงการทางคู่ที่ก่อสร้างแล้วเสร็จล่าสุดที่เชื่อมโยงการขนส่งและโลจิสติกส์ในภาคอิสานและชายฝั่งทะเลตะวันออก
ในโครงการดังกล่าวมีการก่อสร้างทางคู่เลี่ยงเมือง 3 แห่ง ได้แก่ ทางคู่เลี่ยงเมืองฉะเชิงเทรา ทางคู่เลี่ยงเมืองแก่งคอย และทางคู่เลี่ยงเมืองบ้านภาชี ซึ่งช่วยเพิ่มประสิทธิภาพให้แก่การขนส่งทางรางและระบบโลจิสติกส์ สนับสนุนการขนส่งสินค้า เช่น น้ํามัน ก๊าซแอลพีจี ปูนซีเมนต์ สินค้าบรรจุคอนเทนเนอร์ ระหว่างพื้นที่ชายฝั่งทะเลตะวันออกและท่าเรือแหลมฉบัง กับพื้นที่ภาคเหนือ และภาคอิสาน รวมทั้งช่วยสนับสนุนให้เกิดการปรับเปลี่ยนรูปแบบการขนส่งจากถนนมาสู่ระบบราง ลดเวลาการเดินทาง ลดปริมาณการใช้เชื้อเพลิง และ ลดปัญหามลพิษต่อสิ่งแวดล้อม
รัฐบาลไทย-ข่าวทำเนียบรัฐบาล-กรมการขนส่งทางบกกำชับผู้ให้บริการขนส่งสาธารณะดำเนินการตามมติ ศปก.ศบค. ขยายเวลาให้บริการเดินรถในเขตพื้นที่ควบคุมสูงสุดและเข้มงวดได้ไม่เกินเวลา 22.00 น. เพื่ออำนวยความสะดวกในการเดินท
วันศุกร์ที่ 3 กันยายน 2564
กรมการขนส่งทางบกกําชับผู้ให้บริการขนส่งสาธารณะดําเนินการตามมติ ศปก.ศบค. ขยายเวลาให้บริการเดินรถในเขตพื้นที่ควบคุมสูงสุดและเข้มงวดได้ไม่เกินเวลา 22.00 น. เพื่ออํานวยความสะดวกในการเดินท
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้มีข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 32) ผ่อนคลายการให้บริการระบบขนส่งสาธารณะทุกประเภท โดยจํากัดจํานวนผู้โดยสารที่ใช้บริการไม่เกินร้อยละ 75 ของจํานวนที่นั่งและที่ยืน รวมทั้งจัดให้มีการเว้นระยะห่าง และการปฏิบัติตามมาตรการด้านสาธารณสุข ให้มีผลตั้งแต่วันที่ 1 กันยายน 2564 ที่ผ่านมา โดยเฉพาะในเขตพื้นที่ควบคุมสูงสุดและเข้มงวด ซึ่งต้องหยุดให้บริการตั้งแต่เวลา 21.00 - 04.00 น. ของวันรุ่งขึ้น ต่อเนื่องเป็นระยะเวลาอย่างน้อย 14 วัน (จนถึงวันที่ 14 กันยายน 2564) เพื่อให้มีบริการขนส่งสาธารณะเพียงพอรองรับประชาชนในการเดินทางกลับที่พักหรือเคหะสถานภายในกําหนดเวลาดังกล่าว ศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) จึงพิจารณาขยายระยะเวลาให้ผู้ประกอบการขนส่งด้วยรถโดยสารประจําทาง ผู้ขับรถยนต์สาธารณะ และผู้ขับรถจักรยานยนต์สาธารณะในเขตพื้นที่ควบคุมสูงสุดและเข้มงวด บริการรับส่งประชาชนเดินทางกลับที่พักหรือเคหะสถานให้เพียงพอกับความต้องการใช้บริการของประชาชนให้สอดคล้องกับมาตรการห้ามออกนอกเคหะสถาน ทั้งนี้ ผู้ให้บริการรถสาธารณะดังกล่าวสามารถให้บริการเดินรถได้ไม่เกินเวลา 22.00 น. ส่วนการเดินทางกลับที่พักหรือเคหะสถานของผู้ขับรถ ผู้เก็บค่าโดยสาร ผู้บริการ หรือพนักงานของผู้ให้บริการรถสาธารณะที่ปฏิบัติหน้าที่เพื่อให้บริการประชาชนให้แสดงหลักฐานประจําตัว เช่น ใบอนุญาตขับรถสาธารณะ ใบอนุญาตเป็นผู้เก็บค่าโดยสาร ใบอนุญาตเป็นผู้บริการ บัตรประจําตัวพนักงาน ต่อพนักงานเจ้าหน้าที่ได้ ดังนั้น กรมการขนส่งทางบก (ขบ.) จึงกําชับผู้ประกอบการขนส่ง และผู้ประกอบการขนส่งด้วยรถโดยสารธารณะทุกประเภทในเขตพื้นที่ควบคุมสูงสุดและเข้มงวดปฏิบัติตามข้อกําหนดดังกล่าวอย่างเคร่งครัด พร้อมกําชับให้พิจารณาจัดการให้บริการขนส่งสาธารณะให้เพียงพอต่อความจําเป็น และตามเวลาที่เหมาะสมในการเดินทางของประชาชน
อธิบดีกรมการขนส่งทางบก กล่าวเพิ่มเติมว่า ในสถานการณ์ที่ยังมีการแพร่กระจายของเชื้อไวรัส COVID-19 การให้บริการเดินทางด้วยรถโดยสารสาธารณะทุกประเภทยังต้องดําเนินการตามมาตรการสาธารณสุข D-M-H-T-T-A อย่างเคร่งครัด เพื่อความปลอดภัยของผู้ให้บริการขนส่งสาธารณะและสร้างความเชื่อมั่นให้แก่ผู้โดยสารที่ต้องการใช้บริการการเดินทางด้วยรถโดยสารสาธารณะทุกประเภท อาทิ การตรวจวัดอุณหภูมิผู้โดยสารและผู้ขับรถ การสวมหน้ากากอนามัยหรือหน้ากากผ้าตลอดการเดินทาง ในระหว่างการเดินทางต้องมีการระบายอากาศภายในรถโดยสารปรับอากาศ รถตู้โดยสารปรับอากาศ และเปิดประตูหน้าต่างเพื่อระบายอากาศภายในรถ และทําความสะอาดภายในตัวรถและพื้นผิวสัมผัสภายในรถด้วยน้ํายาฆ่าเชื้อ
รัฐบาลไทย-ข่าวทำเนียบรัฐบาล-ผู้ตรวจใบน้อยฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี
วันจันทร์ที่ 18 กรกฎาคม 2565
ผู้ตรวจใบน้อยฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี
ผู้ตรวจใบน้อยฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันเข้าพรรษา
วันนี้ (14 กรกฎาคม 2565) นายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัวเสด็จพระราชดําเนิน พร้อมด้วย สมเด็จพระนางเจ้าฯ พระบรมราชินีไปในการพระราชพิธีทรงบําเพ็ญพระราชกุศล เนื่องในวันเข้าพรรษา ณ พระอุโบสถวัดบวรนิเวศวิหาร
รัฐบาลไทย-ข่าวทำเนียบรัฐบาล-“กระทรวงเกษตรฯ.”หารือหอการค้าขยายความร่วมมือภายใต้ 5 ยุทธศาสตร์ ”เฉลิมชัย”
วันพุธที่ 20 กรกฎาคม 2565
“กระทรวงเกษตรฯ.”หารือหอการค้าขยายความร่วมมือภายใต้ 5 ยุทธศาสตร์ ”เฉลิมชัย”
“กระทรวงเกษตรฯ.”หารือหอการค้าขยายความร่วมมือภายใต้ 5 ยุทธศาสตร์ ”เฉลิมชัย” “อลงกรณ์” จับมือ “สนั่น” ขับเคลื่อนเกษตรมูลค่าสูงยกระดับรายได้เกษตรกรเพิ่มมูลค่าการค้าส่งออกสู่เป้าหมายประเทศมหาอํานาจอาหารภายในปี 2030
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ว่า ภายใต้ 5 ยุทธศาสตร์ปฏิรูปภาคเกษตรของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่มุ่งขยายความร่วมมือกับทุกภาคีภาคส่วน โดยกระทรวงเกษตรและสหกรณ์มีกําหนดประชุมกับหอการค้าไทยและสภาหอการค้าแห่งประเทศไทย เพื่อหารือแนวทางและโครงการขยายความร่วมมือในทุกมิติ ตั้งแต่ต้นน้ําถึงปลายน้ําในการยกระดับภาคเกษตรกรรมสู่เกษตรมูลค่าสูง เพื่อเพิ่มมูลค่าสินค้าเกษตร เพิ่มรายได้เกษตรกร และเพิ่มมูลค่าการค้าการส่งออกสินค้าเกษตรและอาหารสู่เป้าหมายประเทศผู้ส่งออกอาหารท็อปเทนของโลก และมหาอํานาจอาหารภายในปี 2030 โดยตนจะนําคณะหารือกับนายสนั่น อังอุบลกุล ประธานหอการค้าไทยและสภาหอการค้าแห่งประเทศไทยและคณะ ในวันพรุ่งนี้ที่สํานักงานใหญ่หอการค้าไทย
โดยจะมีประเด็นการหารือเกี่ยวกับการขยายความร่วมมือในโครงการที่ผ่านมาเช่นโครงการ 1 ไร่ 1 แสน และแนวทางความร่วมมือใหม่ๆ เช่น การส่งเสริมระบบการค้าสินค้าเกษตรที่เสรีและเป็นธรรม การพัฒนาธุรกิจเกษตรครอบคลุมถึงระบบตลาดสินค้าเกษตรแบบออนไลน์และออฟไลน์ การพัฒนาผลิตภัณฑ์และการสร้างแบรนด์ การพัฒนาระบบประมูลสินค้าเกษตร ระบบโลจิสติกส์สินค้าเกษตรทั้งในและต่างประเทศ การส่งเสริมเกษตรพันธสัญญา และระบบประกันภัยพืชผล รวมทั้ง ความร่วมมือด้านการพัฒนามาตรฐานสินค้าเกษตร การปฏิรูประบบอํานวยความสะดวกทางการค้า การส่งเสริมระบบเกษตรกรรมยั่งยืน การพัฒนาทรัพยากรมนุษย์ การสนับสนุนส่งเสริมการวิจัยพัฒนาและการใช้ประโยชน์เทคโนโลยีเกษตร และนวัตกรรมเพื่อเพิ่มประสิทธิภาพการผลิต การเก็บเกี่ยวและการเก็บรักษาผลผลิตการเกษตรโดยเฉพาะระบบควบคุมความเย็น (Cold Chain) และการวิจัยตลาดนําการผลิต การส่งเสริมนโยบายอาหารแห่งอนาคตเพื่อพัฒนาผลผลิตพืชประมงปศุสัตว์สู่เกษตรมูลค่าสูง
รัฐบาลไทย-ข่าวทำเนียบรัฐบาล-มท. ออกประกาศฯ ลดค่าธรรมเนียมโอนและจำนอง ห้องชุดไม่เกิน 3 ล้านบาท เหลือร้อยละ 0.01
วันพุธที่ 19 มกราคม 2565
มท. ออกประกาศฯ ลดค่าธรรมเนียมโอนและจํานอง ห้องชุดไม่เกิน 3 ล้านบาท เหลือร้อยละ 0.01
มท. ออกประกาศฯ ลดค่าธรรมเนียมโอนและจํานอง ห้องชุดไม่เกิน 3 ล้านบาท เหลือร้อยละ 0.01
วันนี้ (19 ม.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ในปัจจุบันสถานการณ์การระบาดของโรคติดเชื้อไวรัสโคโรนา 2019 (โควิด-19) ยังคงส่งผลกระทบในด้านชีวิตความเป็นอยู่ของพี่น้องประชาชน โดยเฉพาะอย่างยิ่งผลกระทบด้านเศรษฐกิจของพี่น้องประชาชนในการใช้ชีวิตประจําวัน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า คณะรัฐมนตรีได้มีมติเมื่อวันที่ 21 ธ.ค. 64 กําหนดหลักเกณฑ์ให้มีการลดหย่อนการเรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด ในการโอนและการจํานองห้องชุดสําหรับผู้ที่ซื้ออสังหาริมทรัพย์ ราคาไม่เกิน 3 ล้านบาท เป็นพิเศษ เพื่อสนับสนุนและบรรเทาภาระให้แก่พี่น้องประชาชนที่ต้องการมีที่อยู่อาศัยเป็นของตนเอง และเป็นการส่งเสริมการซื้อขายอสังหาริมทรัพย์เพื่อสร้างความมั่นคงในทางเศรษฐกิจ รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ และธุรกิจที่เกี่ยวเนื่องกับภาคอสังหาริมทรัพย์ในช่วงสถานการณ์การระบาดของโรคโควิด-19 อันจะส่งผลให้เกิดประโยชน์สาธารณะและความมั่นคงในทางเศรษฐกิจของประเทศ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวต่อว่า ในขณะนี้ได้มีประกาศกระทรวงมหาดไทย เรื่อง การเรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด กรณีห้องชุดตามหลักเกณฑ์ที่คณะรัฐมนตรีกําหนด ลงวันที่ 12 ม.ค. 65 ซึ่งได้ประกาศในราชกิจจานุเบกษาและมีผลใช้บังคับแล้ว ตั้งแต่วันที่ 18 ม.ค. 65 ถึงวันที่ 31 ธ.ค. 65 โดยกําหนดให้มีการเรียกเก็บค่าจดทะเบียนการโอน และค่าจดทะเบียนการจํานองห้องชุด อันเนื่องมาจากการจดทะเบียนโอนห้องชุดดังกล่าวในคราวเดียวกัน ร้อยละ 0.01 สําหรับกรณีการโอนกรรมสิทธิ์และการจํานองห้องชุดในอาคารชุดซึ่งจดทะเบียนนิติบุคคลอาคารชุดตามกฎหมายว่าด้วยอาคารชุด โดยมีราคาซื้อขาย ราคาประเมินทุนทรัพย์ และวงเงินจํานอง ไม่เกิน 3 ล้านบาท สําหรับผู้ที่ซื้ออสังหาริมทรัพย์ที่เป็นบุคคลธรรมดาและมีสัญชาติไทย
“การออกประกาศกระทรวงมหาดไทย เรื่อง เรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด กรณีห้องชุดตามหลักเกณฑ์ที่คณะรัฐมนตรีกําหนด ในครั้งนี้ จะทําให้ช่วยบรรเทาผลกระทบจากความเดือดร้อนด้านเศรษฐกิจของพี่น้องประชาชนที่ต้องการมีที่อยู่อาศัย ในสถานการณ์การระบาดของโรคโควิด-19 และเป็นการกระตุ้นเศรษฐกิจของประเทศให้เกิดความมั่นคง” พลเอก อนุพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-รมว.วธ. บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention
วันพฤหัสบดีที่ 24 มิถุนายน 2564
รมว.วธ. บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention
บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention
วันที่ ๒๔ มิถุนายน ๒๕๖๔ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention ณ ห้องประชุม ๑ ชั้น ๘ กระทรวงวัฒนธรรม โดยการประชุมดังกล่าว จัดขึ้นโดยสํานักงานยูเนสโก กรุงเทพฯ และสํานักงานเลขาธิการอนุสัญญายูเนสโกว่าด้วยวิธีการในการห้ามและป้องกันการนําเข้า การส่งออกและการโอนกรรมสิทธิ์ในทรัพย์สินทางวัฒนธรรมโดยมิชอบด้วยกฎหมาย ค.ศ. 1970 ร่วมกับกระทรวงวัฒนธรรม กําหนดจัดขึ้นในวันที่ ๒๙ - ๓๐ มิถุนายน ๒๕๖๔ เวลา ๑๐.๐๐ – ๑๔.๐๐ น. ผ่านระบบประชุมทางไกลออนไลน์ (Zoom)
รัฐบาลไทย-ข่าวทำเนียบรัฐบาล-ครม. เคาะงบ 1,725 ล้านบาท ลดค่าเอฟที (FT) ช่วยบรรเทาภาระค่าไฟฟ้าของ ปชช. (บ้านอยู่อาศัย - กิจการขนาดเล็ก) 4 เดือน (พ.ค. - ส.ค. 65)
วันพุธที่ 11 พฤษภาคม 2565
ครม. เคาะงบ 1,725 ล้านบาท ลดค่าเอฟที (FT) ช่วยบรรเทาภาระค่าไฟฟ้าของ ปชช. (บ้านอยู่อาศัย - กิจการขนาดเล็ก) 4 เดือน (พ.ค. - ส.ค. 65)
.....
ที่ประชุม ครม. (10 พ.ค. 65) เห็นชอบกรอบวงเงิน 1,724.95 ล้านบาท ในมาตรการ "ให้ส่วนลดอัตราค่าไฟฟ้าผันแปรค่า (FT)" แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่ใช้ไฟฟ้าไม่เกิน 300 หน่วย/เดือน เป็นระยะเวลา 4 เดือน (พ.ค. - ส.ค. 65)
.
โดยผู้ใช้ไฟฟ้าที่จ่ายค่าไฟฟ้าให้กับการไฟฟ้านครหลวง (กฟน.) และการไฟฟ้าส่วนภูมิภาค (กฟภ.) จะได้รับส่วนลดค่าไฟฟ้าจากการลดค่าเอฟทีที่ 0.2338 บาท/หน่วย ซึ่งดําเนินการตามมติ ครม. เมื่อวันที่ 29 มี.ค. 65 และ 19 เม.ย. 65
.
มาตรการดังกล่าวจะช่วยลดผลกระทบและป้องกันความเสี่ยงที่อาจจะเกิดขึ้นต่อการดําเนินธุรกิจของผู้ประกอบการ รวมไปถึงการใช้ชีวิตของประชาชนที่ได้รับผลกระทบจากสถานการณ์ราคาพลังงาน และช่วยให้เศรษฐกิจไทยในภาพรวมสามารถขับเคลื่อนต่อไปได้
.
อ่านเพิ่มเติม คลิกhttps://www.thaigov.go.th/news/contents/details/54426
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ตรวจเยี่ยมหน่วยงานในสังกัดจัดตั้งจุดพักคอยผู้ป่วยโควิด-19 กลุ่มสีเขียว พร้อมย้ำดูแลคนเร่ร่อน คนไร้บ้าน อย่างเต็มที่ในวิกฤติโควิด-19
วันอังคารที่ 3 สิงหาคม 2564
รมว.พม. ตรวจเยี่ยมหน่วยงานในสังกัดจัดตั้งจุดพักคอยผู้ป่วยโควิด-19 กลุ่มสีเขียว พร้อมย้ําดูแลคนเร่ร่อน คนไร้บ้าน อย่างเต็มที่ในวิกฤติโควิด-19
รมว.พม. ตรวจเยี่ยมหน่วยงานในสังกัดจัดตั้งจุดพักคอยผู้ป่วยโควิด-19 กลุ่มสีเขียว พร้อมย้ําดูแลคนเร่ร่อน คนไร้บ้าน อย่างเต็มที่ในวิกฤติโควิด-19
เมื่อวันที่ 21 ก.ค. 64เวลา 14.00 น. ที่สํานักงานส่งเสริมและสนับสนุนวิชาการ 2 (เดิม) เขตลาดพร้าว กทม.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบต่อประชาชนทุกกลุ่มเป้าหมายทั่วประเทศอย่างต่อเนื่องและมีแนวโน้มความรุนแรงเพิ่มมากขึ้นกระทรวง พม. จึงมีความห่วงใยกลุ่มเปราะบางที่มีความเสี่ยงสูงทั้งเด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส ทั้งนี้ จึงได้กําหนดแนวทางในการช่วยเหลือต่างๆ ด้วยความรวดเร็วและทันต่อสถานการณ์ ซึ่งวันนี้ตนพร้อมคณะผู้บริหาร เดินทางมาตรวจเยี่ยมการเตรียมพื้นที่ของสํานักงานส่งเสริมและสนับสนุนวิชาการ 2 (เดิม) เขตลาดพร้าว เพื่อจัดตั้งจุดพักคอยผู้ติดเชื้อโควิด-19 สําหรับดูแลรักษาผู้ป่วยโควิด-19 กลุ่มสีเขียว ซึ่งมีอาการไม่มาก หรือไม่มีอาการ จํานวน 97 เตียง โดยบูรณาการความร่วมมือระหว่างกระทรวง พม. กทม. กระทรวงมหาดไทย และกระทรวงกลาโหม ซึ่งนายกรัฐมนตรีได้กําชับให้ลงพื้นที่ไปตรวจความเรียบร้อยให้เร็วที่สุด และยังได้มอบนโยบายในที่ประชุมคณะรัฐมนตรีด้วยว่า ขอให้ใช้พื้นที่ทุกตารางเมตรที่เรามี เพื่อรักษาชีวิตและรักษาสุขภาพของประชาชนให้เร็วที่สุดและมากที่สุด ในส่วนของ กระทรวง พม. และ กทม. ได้ร่วมกันดําเนินการจัดตั้งจุดพักคอยผู้ติดเชื้อโควิด-19 แห่งนี้อย่างเร่งด่วน และมีผู้ใจบุญบริจาคอุปกรณ์ดูแลผู้ป่วยร่วมกับเราด้วย ซึ่งตนยืนยันว่าทุกอย่างที่ได้รับมอบหมายจะทําอย่างเต็มที่
นายจุติกล่าวต่อไปว่า จากกรณีผู้ป่วยโควิด-19 เสียชีวิต จํานวย 3 ราย นั้น ตนรู้สึกเสียใจและเป็นเรื่องที่น่าเศร้ามากซึ่งรัฐบาลไม่ได้นิ่งนอนใจตนเชื่อว่าไม่มีใครต้องการให้มีคนเสียชีวิต สําหรับการดูแลคนไร้บ้าน คนเร่ร่อน ทางกระทรวง พม. ได้ดําเนินการดูแลช่วยเหลืออย่างจริงจังและต่อเนื่องในสถานการณ์การแพร่ระบาดของโรคโควิด-19 ตั้งแต่ปีที่ผ่านมา ซึ่งกระทรวง พม. ได้ลงพื้นที่ไปเชิญกลุ่มคนดังกล่าวเข้ามาใช้สถานที่รองรับของรัฐ แต่ปัญหายังไม่จบ เพราะเป็นคนเร่รอน คนไร้บ้าน จึงไม่สามารถใช้ พรบ. ควบคุมการขอทานฯ บังคับได้ เนื่องจากยังมีสิทธิเสรีภาพตามรัฐธรรมนูญอย่างเต็มที่ ซึ่งสิ่งที่เราทําได้ คือ การรับ-ส่ง ให้เข้ามาใช้บริการของเราทั้งที่พักชั่วคราว อาหาร การดูแลรักษาสุขภาพและความสะอาดรวมทั้งการป้องกันโรคโควิด-19 โดยพาไปตรวจเชื้อโควิด-19 และหาวัคซีนให้
นายจุติกล่าวเพิ่มเติมว่า ขณะนี้ กระทรวง พม. ดูแลคนเร่ร่อน คนไร้บ้าน จํานวน 1,000 กว่าคน ซึ่งมีผู้แสดงสิทธิได้รับวัคซีนเพียงแค่ 200 กว่าคน มีอายุ 40-50 ปี ซึ่งขณะนี้ ได้รับการฉีดวัคซีนไปแล้ว 100 กว่าคน อีกทั้งเรามีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ กทม. ทั้ง 50 เขต ประมาณ 4,000 คน และทํางานร่วมกับอาสาสมัครสาธารณสุข รวมทั้งหน่วยทหารที่ประจําอยู่ตามเขต เพื่อช่วยกันบริการกลุ่มเปราะบางและประชาชนเข้ารับการฉีดวัคซีนโควิด-19
รัฐบาลไทย-ข่าวทำเนียบรัฐบาล-อว.ช่วยชาวบ้านน้ำท่วม มอบ “บาล์มตะไคร้ อว.” 3,000 ขวด รักษาโรคน้ำกัดเท้า จ.พระนครศรีอยุธยาและสุพรรณบุรี
วันพุธที่ 27 ตุลาคม 2564
อว.ช่วยชาวบ้านน้ําท่วม มอบ “บาล์มตะไคร้ อว.” 3,000 ขวด รักษาโรคน้ํากัดเท้า จ.พระนครศรีอยุธยาและสุพรรณบุรี
อว.ช่วยชาวบ้านน้ําท่วม มอบ “บาล์มตะไคร้ อว.” 3,000 ขวด รักษาโรคน้ํากัดเท้า จ.พระนครศรีอยุธยาและสุพรรณบุรี
เมื่อวันที่ 26 ต.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานมอบผลิตภัณฑ์จากผลงานวิจัยและนวัตกรรม “บาล์มตะไคร้ อว.” รักษาโรคน้ํากัดเท้า ผลงานการพัฒนาของ สถาบันวิจัยวิทยาศาสตร์และเทคโนโลยีแห่งประเทศไทย (วว.) และ สํานักงานการวิจัยแห่งชาติ (วช.) เพื่อช่วยเหลือผู้ประสบภัยน้ําท่วมในพื้นที่จังหวัดพระนครศรีอยุธยา ได้แก่ อําเภอพระนครศรีอยุธยา, ลาดบัวหลวง, ท่าเรือ, เสนา, บางบาล มหาราช, บางประหัน และอําเภอบางปลาม้า จังหวัดสุพรรณบุรี มี ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการ รมว.อว. ดร.พัชรินรุจา จันทโรนานนท์ ที่ปรึกษา รมว.อว. ศ.(วิจัย) ดร.ชุติมา เอี่ยมโชติชวลิต ผู้ว่าการ วว. และ ดร.วิภารัตน์ ดีอ่อง ผอ.วช. และผู้แทนชุมชน เข้ารับมอบ
ศ.(พิเศษ) ดร.เอนก รมว.อว. กล่าวว่า อว.ดําเนินโครงการ อว.พารอดมากว่า 2-3 เดือนแล้ว มาวันนี้ที่ประชาชนในหลายพื้นที่ประสบปัญหาน้ําท่วม อว.ก็พร้อมพารอดด้วยองค์ความรู้และเทคโนโลยีที่เรามี อย่างในวันนี้มีคนไทยที่เป็นโรคผิวหนังที่เกิดจากความชื้นเยอะที่สุด การที่ อว.นําเทคโนโลยี ความรู้ที่มีอยู่แล้วมาผลิต “บาล์มตะไคร้” ทําให้เห็นว่า อว. เก่งและเร็วมากๆ เพราะใช้เวลาแค่ 3 วันเท่านั้นในการผลิต เพื่อนํามามอบให้ผู้ประสบภัยน้ําท่วมในพื้นที่ จ.พระนครศรีอยุธยาและสุพรรณบุรี ใช้ในการรักษาโรคน้ํากัดเท้าซึ่งจะช่วยลดความยากลําบากในการใช้ชีวิตในช่วงประสบภัยนี้ได้มาก
ด้าน ศ. (วิจัย) ดร. ชุติมา กล่าวถึงรายละเอียดการวิจัยและพัฒนาบาล์มตะไคร้ อว. ว่า ประเทศไทยประสบเหตุการณ์น้ําท่วมทุกๆ ปี ส่งผลให้ชาวบ้านที่ได้รับความเดือดร้อนต้องใช้ชีวิตปะปนกับการเดินในน้ํา จนเป็นโรคน้ํากัดเท้า และมีโอกาสติดเชื้อแบคทีเรียและเชื้อรา ดังนั้น การป้องกันโรคน้ํากัดเท้าโดยการรักษาความสะอาดของเท้าและทําให้เท้ามีความชื้นน้อยที่สุดจึงเป็นเรื่องสําคัญ วว.ได้วิจัย พบว่าน้ํามันตะไคร้ที่มีองค์ประกอบสําคัญคือ สารซิทรัล (Citral) มีคุณสมบัติสามารถต้านเชื้อราที่ก่อให้เกิดโรคผิวหนังได้ เหมาะสมที่จะพัฒนาเป็นผลิตภัณฑ์ในการรักษาเชื้อราบนผิวหนัง และได้ทดลองพัฒนาผลิตภัณฑ์ที่ผสมน้ํามันตะไคร้ นําไปทดสอบฤทธิ์ต้านเชื้อราพบว่าได้ผลดีกว่าผลิตภัณฑ์ที่มีจําหน่ายในท้องตลาด วว.จึงได้พัฒนาผลิตภัณฑ์บาล์มตะไคร้จากสารสกัดน้ํามันตะไคร้เพื่อรักษาโรคเท้าน้ํากัดที่มีทั้งประสิทธิภาพและความปลอดภัย นอกจากนี้ยังสามารถรักษาโรคผิวหนังที่เกิดจากเชื้อรา อื่นๆ เช่น กลาก เกลื้อนได้อีกด้วย
ด้าน ดร.วิภารัตน์ กล่าวว่า วช.เล็งเห็นว่า วว. ได้ดําเนินงานวิจัยและพัฒนา โดยนําสมุนไพรไทยมาสกัดแล้วพัฒนาเป็นผลิตภัณฑ์สําหรับป้องกันและรักษาโรคและอาการต่าง ๆ ได้ วช.จึงได้ให้การสนับสนุนทุนวิจัย จนนํามาสู่การใช้ประโยชน์ของผลิตภัณฑ์บาล์มตะไคร้ เพื่อรักษาน้ํากัดเท้า
รัฐบาลไทย-ข่าวทำเนียบรัฐบาล-รพ.นพรัตนราชธานี นำร่องผู้ป่วยกลุ่มสีเขียวรักษาตัวที่บ้าน ตามมาตรการ Home Isolation
วันพุธที่ 30 มิถุนายน 2564
รพ.นพรัตนราชธานี นําร่องผู้ป่วยกลุ่มสีเขียวรักษาตัวที่บ้าน ตามมาตรการ Home Isolation
รัฐมนตรีช่วยว่าการกระทรวงสาธารณสุข เผยโรงพยาบาลนพรัตน์นําร่องมาตรการ Home Isolation ในผู้ป่วยสีเขียวสมัครใจรักษาตัวที่บ้าน จํานวน 4 ราย เพื่อให้มีเตียงรองรับดูแลผู้ป่วยอาการหนัก
วันนี้ (30 มิถุนายน 2564) ที่โรงพยาบาลนพรัตนราชธานี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์มนัส โพธาภรณ์ รองอธิบดีกรมการแพทย์ และคณะผู้บริหาร ตรวจเยี่ยมการดําเนินงานรักษาผู้ป่วยโควิด 19 โดยมีนายแพทย์สมบูรณ์ ทศบวร ผู้อํานวยการโรงพยาบาลนพรัตน์ราชธานีและคณะให้การต้อนรับ
ดร.สาธิต กล่าวว่า ในวันนี้ได้ลงตรวจเยี่ยมการดําเนินงานดูแลรักษาผู้ป่วยโควิด 19 ที่โรงพยาบาลนพรัตนราชธานีซี่งเป็นหนึ่งในโรงพยาบาลพื้นที่ กทม. สังกัดกรมการแพทย์ ดูแลรักษาผู้ป่วยโควิด 19 โดยพบว่ามีความพร้อมและความคล่องตัวสูง ผู้ป่วยที่เข้ารับการรักษามาจากการตรวจหาเชื้อที่โรงพยาบาลจากสายด่วน กรมการแพทย์ 1668 และรับส่งต่อจากโรงพยาบาลใกล้เคียง ทั้งนี้หลังจากที่ ศบค. มีนโยบายให้ ผู้ป่วยกลุ่มสีเขียว อาการน้อยหรือไม่มีอาการรักษาตัวที่บ้าน (Home Isolation) เพื่อให้มีเตียงรองรับดูแลผู้ป่วยอาการหนัก โรงพยาบาลนพรัตน์ได้เริ่มดําเนินการครั้งแรกในกลุ่มผู้ป่วยอาการสีเขียวที่ไม่มีอาการ และสมัครใจที่จะรักษาตัวที่บ้าน จํานวน 4 ราย ซึ่งโรงพยาบาลมีการให้คําแนะนําการปฏิบัติตนระหว่างรักษาตัวที่บ้าน พร้อมมอบอุปกรณ์ในการดูแลตนเอง เช่น อุปกรณ์วัดไข้ วัดระดับออกซิเจนในเลือด โดยใช้เทคโนโลยีในการสื่อสารระหว่างผู้ป่วยกับแพทย์ผู้ดูแลหากมีอาการเพิ่มมากขึ้น ก็จะสามารถรับมารักษาตัวในโรงพยาบาลได้อย่างทันท่วงที
ดร.สาธิต กล่าวต่อว่า โรงพยาบาลนพรัตน์ ได้ใช้พื้นที่อาคาร 5 ซึ่งเดิมวางแผนให้เป็นอาคารแพทยศาสตร์ศึกษาเมื่อเกิดสถานการณ์โควิด จึงได้ปรับแผนเพื่อใช้ดูแลผู้ป่วยโควิดกลุ่มสีเหลืองและสีแดงโดยเฉพาะ รวมทั้งสิ้น 100 เตียงนอกจากนี้ยังได้จัดตั้งหอผู้ป่วยโควิดส่วนขยายที่โรงพยาบาลนพรัตนราชธานี สาขาคุ้มเกล้า อีก 60 เตียง ดูแลผู้ป่วยสีเหลืองและสีเขียว โดยจัดทีมสหวิชาชีพ 3 ทีม ซึ่งเป็นบุคลากรในโรงพยาบาล ปฏิบัติงานทีมละ 14 วัน ประกอบด้วยแพทย์ พยาบาล เภสัชกร เจ้าหน้าที่ และแพทย์สูตินารีเวช สําหรับดูแลผู้ป่วยโควิดแม่และเด็กโดยเฉพาะ เป็นต้น หมุนเวียนกันมาทํางาน ต้องขอชื่นชมซึ่งหลายคนมีประสบการณ์จากการลงไปช่วยปฏิบัติงานรักษาผู้ป่วยโควิดในพื้นที่ จ.สมุทรสาคร ในช่วงที่มีการระบาดทําให้การดูแลรักษาผู้ป่วยโควิดเป็นไปด้วยความคล่องตัว
ทั้งนี้ ข้อมูลล่าสุด วันที่ 30 มิถุนายน 2564 เวลา 8.00 น. มีผู้ป่วยที่เข้ารับการรักษาในโรงพยาบาลนพรัตนราชธานีตั้งแต่ระลอกเมษายน-ปัจจุบัน รวมทั้งสิ้นจํานวน 1,199 ราย หายป่วยกลับบ้านได้กว่า 1,005 ราย
************************************* 30 มิถุนายน 2564
รัฐบาลไทย-ข่าวทำเนียบรัฐบาล-นายกฯ ขอประชาชนภูเก็ตภาคภูมิใจ Phuket Sandbox พร้อมขอทุกคนร่วมมือกันปฏิบัติตามมาตรการอย่างเคร่งครัด
วันศุกร์ที่ 2 กรกฎาคม 2564
นายกฯ ขอประชาชนภูเก็ตภาคภูมิใจ Phuket Sandbox พร้อมขอทุกคนร่วมมือกันปฏิบัติตามมาตรการอย่างเคร่งครัด
นายกฯ ขอประชาชนภูเก็ตภาคภูมิใจ Phuket Sandbox พร้อมขอทุกคนร่วมมือกันปฏิบัติตามมาตรการอย่างเคร่งครัด
วันนี้ (1 ก.ค. 64) เวลา 12.45 น.ณ โรงแรมรอยัลภูเก็ตซิตี้ จังหวัดภูเก็ต ภายหลังการประชุมมอบนโยบายและข้อสั่งการเพื่อความสําเร็จอย่างยั่งยืนของ Phuket Sandbox พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย จากการตรวจราชการติดตามความคืบหน้า Phuket Sandbox เพื่อรับฟังความคิดเห็นและการชี้แจงจากภาครัฐ การท่องเที่ยวแห่งประไทย ภาคธุรกิจ ภาคประชาสังคม และท้องถิ่นที่มีการเตรียมความพร้อมมาอย่างต่อเนื่องในช่วงที่ผ่านมา ทําให้รู้สึกอุ่นใจและเป็นที่น่าพอใจเป็นอย่างยิ่ง เพราะมีการประสานงานสอดคล้องกับศูนย์บริหารสถานการณ์โรคติดเชื้อไวรัสโคโรนา 2019 (โควิด-19) (ศบค.) และกระทรวงสาธารณสุข โดยในวันนี้มีเที่ยวบินที่จะเดินทางเข้ามายังจังหวัดภูเก็ต รวม 11 เที่ยวบิน และยังมีเที่ยวบินที่จะเข้ามาอย่างต่อเนื่องใน 14 วันข้างหน้า และไตรมาสต่อ ๆ ไป หาก Phuket Sandbox ประสบความสําเร็จ ก็จะเป็นการนําร่องเปิดพื้นที่ท่องเที่ยวไปยังจังหวัดอื่น ๆ ได้
นายกรัฐมนตรียืนยันว่า การสัญจรมายังจังหวัดภูเก็ตมีทั้งทางบก ทางน้ํา และทางอากาศ และมีมาตรการคัดกรองที่เข้มงวด เนื่องจากเป็นพื้นที่ขนาดเล็ก ซึ่งอาจส่งผลกระทบต่อความสะดวกสบายของประชาชนในพื้นที่บ้าง จึงขอให้ทุกคนเสียสละ ร่วมมือกัน และขอให้ประชาชนในจังหวัดภูเก็ตทุกคนภาคภูมิใจ เพราะถือว่าเป็นภารกิจเพื่อชาติ ในฐานะผู้นําการทดลองรูปแบบ Sandbox ให้ประเทศไทยสามารถเดินไปสู่เป้าหมายตามที่กําหนดไว้ 120 วัน รวมทั้งขอให้ทุกคนช่วยกันปฏิบัติตามมาตรการอย่างเคร่งครัด ไม่ฝ่าฝืนกฎกติกา หรือมีการลักลอบเข้า-ออกพื้นที่อย่างผิดกฎหมาย มีจิตสํานึกและมีความรับผิดชอบเสมอ และขอให้จังหวัดอื่น ๆ ร่วมกันให้กําลังใจจังหวัดภูเก็ตด้วยเพราะถือเป็นเรื่องของคนไทยทั้งประเทศ
นายกรัฐมนตรียังกล่าวว่าในพื้นที่ภูเก็ตมากกว่าร้อยละ 90 พึ่งพารายได้จากการท่องเที่ยวและการบริการ ดังนั้นหาก Phuket Sandbox ประสบความสําเร็จจะทําให้เศรษฐกิจดีขึ้น รวมถึงภาคการผลิต ภาคการเกษตร ที่เกี่ยวโยงกันด้วย และยังเป็นการแสดงถึงประสิทธิภาพและศักยภาพของประเทศไทยให้เป็นที่ยอมรับของชาวต่างชาติ ซึ่งต้องคํานึงถึงชีวิต ความปลอดภัยของประชาชนและนักท่องเที่ยว ที่จะเดินทางเข้ามากว่าวันละ 650 คน ดังนั้นจะประมาทไม่ได้ จําเป็นต้องมีมาตรการ กฎกติกาต่าง ๆ ในการควบคุมโรค ทั้งนี้ จะเร่งผ่อนคลายมาตรการให้ประชาชนได้กลับมาดําเนินกิจการ/กิจกรรม แต่ก็เป็นความเสี่ยงที่ทุกคนต้องยอมรับด้วยกัน
ในตอนท้าย นายกรัฐมนตรีย้ํา “ไม่ทิ้งใครไว้ข้างหลัง” พร้อมเร่งเดินหน้าแก้ไขปัญหาทุกภาคส่วน ทั้งสถานการณ์การแพร่ระบาดของโรคโควิด-19 ควบคู่ไปกับการปฏิรูปเศรษฐกิจ ช่วยเหลือ SMEs ให้เข้าถึง Soft Loan แก้ไขปัญหาหนี้ หลังจากการแพร่ระบาดผ่านพ้นไปต้องเร่งเดินหน้าเปิดประเทศไทย ส่งเสริมการค้า การลงทุน แสดงศักยภาพด้านอื่นเพิ่มเติมจากอัตลักษณ์และวัฒนธรรมอันดีงาม ขอให้ทุกคนเชื่อมั่นในการทํางานของรัฐบาลที่จะดูแลทุกภาคส่วน เช่น กระทรวงแรงงาน ดูแลผู้ประกันตน ม33 และแรงงานนอกระบบที่ได้รับผลกระทบ ที่สําคัญคือขอให้ร่วมกันให้กําลังใจทีมแพทย์ พยาบาล ที่ทํางานกันอย่างทุ่มเทและเสียสละ มีความรักความเห็นใจซึ่งกันและกันในช่วงเวลานี้
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบมหาดไทย ท่องเที่ยวและหน่วยงานเกี่ยวข้อง ติดตามการจัดงานเทศกาลปีใหม่ทุกพื้นที่ ให้อยู่ภายใต้มาตรการป้องกันการแพร่ระบาดโควิด-19 หากพบการฝ่าฝืนสั่งยุติการจัดงานได้ทันที
วันพุธที่ 29 ธันวาคม 2564
นายกรัฐมนตรีมอบมหาดไทย ท่องเที่ยวและหน่วยงานเกี่ยวข้อง ติดตามการจัดงานเทศกาลปีใหม่ทุกพื้นที่ ให้อยู่ภายใต้มาตรการป้องกันการแพร่ระบาดโควิด-19 หากพบการฝ่าฝืนสั่งยุติการจัดงานได้ทันที
นายกรัฐมนตรีมอบมหาดไทย ท่องเที่ยวและหน่วยงานเกี่ยวข้อง ติดตามการจัดงานเทศกาลปีใหม่ทุกพื้นที่ ให้อยู่ภายใต้มาตรการป้องกันการแพร่ระบาดโควิด-19 หากพบการฝ่าฝืนสั่งยุติการจัดงานได้ทันที
วันที่ 29 ธ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้มอบหมายให้กระทรวงมหาดไทย กระทรวงการท่องเที่ยวและกีฬา ประสานหน่วยงานที่เกี่ยวข้องกับการจัดงานช่วงเทศกาลปีใหม่ ติดตามดูแลการจัดงานในทุกพื้นที่ทั่วประเทศ ให้ผู้จัดงานปฏิบัติตามมาตรการป้องกันการแพร่ระบาดของโรคโควิด-19 โดยเคร่งครัด หากพบการฝ่าฝืน ให้ออกคําสั่งยุติการจัดงานได้ทันที
ทั้งนี้ แม้สถานการณ์การแพร่ระบาดของโรคโควิด-19 ในประเทศไทยจะยังทรงตัวและปรับลดลง แต่ยังต้องเฝ้าระวังการแพร่ระบาดของสายพันธุ์โอมิครอน ที่แม้เวลานี้จะยังไม่มีการวิจัยที่ยืนยันถึงความรุนแรงมากไปกว่าสายพันธุ์ก่อนหน้า แต่ก็ได้กลายเป็นสายพันธุ์หลักของการระบาดในหลายประเทศ ที่ประเทศไทยต้องเฝ้าระวังทุกด้านทั้งการคัดกรองที่เดินทางมาจากต่างประเทศที่เข้มงวด และการควบคุมภายในประเทศโดยเฉพาะในกิจกรรมรวมตัวอย่างเทศกาลปีใหม่ที่กําลังจะมาถึงนี้
นอกจากนี้ กระทรวงสาธารณสุขก็ได้ระบุถึงระดับการเตือนภัยโควิด-19 ในประเทศไทยในระดับ 3 (จากทั้งหมด 5 ระดับ)ซึ่งเป็นระดับที่ยังสามารถไปสถานที่เสี่ยงอย่างร้านอาหารได้ แต่ส่วนการจัดกิจกรรมรวมกลุ่ม สถานที่รวมตัวกันต้องปฏิบัติตามมาตรการ COVID-19 Free Setting มีการตรวจ ATK และย้ําเตือนให้ผู้เข้าร่วมงานต่าง ๆ ปฏิบัติตนมาตรการป้องกันครอบจักรวาล (Universal Prevention)
“สถานการณ์การแพร่ระบาดภาพรวมในประเทศทรงตัวและแนวโน้มลดลง แต่ต้องเฝ้าระวังการกลับมาแพร่ระบาดอีกได้ทั้งสายพันธุ์โอมิครอนที่จะมาจากต่างประเทศ และสายพันธุ์ดั้งเดิมที่มีแพร่ภายในประเทศ ท่านนายกรัฐมนตรีจึงขอให้ดําเนินการเข้มงวดขึ้นโดยให้กระทรวงมหาดไทย กระทรวงการท่องเที่ยวและกีฬา ประสานหน่วยงานเกี่ยวข้องในการติดตามตรวจสอบการจัดงานเทศกาลปีใหม่ในทุกพื้นที่ให้อยู่ภายใต้มาตรการที่เคร่งครัด หากพบการฝ่าฝืนให้ดําเนินการยุติการจัดงานทันที” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-"นรม.และรมว.กห.หวั่นเหตุรุนแรงในเมียนมา สั่งเข้มกวดขันลักลอบเข้าเมืองและส่งออกอาวุธสงคราม"
วันจันทร์ที่ 22 พฤศจิกายน 2564
"นรม.และรมว.กห.หวั่นเหตุรุนแรงในเมียนมา สั่งเข้มกวดขันลักลอบเข้าเมืองและส่งออกอาวุธสงคราม"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห. พร้อม ปล.กห.ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ณ ศาลาว่าการกลาโหม ติดตามการสนับสนุนรัฐบาลขับเคลื่อนแก้ปัญหาโรคระบาดในระยะเริ่มเปิดประเทศ
รมช.กห. ได้ย้ําสั่งการ พล.อ.ประยุทธ์ จันทร์โอชา นรม.และรมว.กห. ให้ทุกเหล่าทัพ กอ.รมน.และตํารวจ โดยเฉพาะกองกําลังป้องกันชายแดนทั้งทางบกและทางน้ํา ปฏิบัติหน้าที่ด้วยความไม่ประมาท โดยยังต้องคุมเข้มมาตรการเฝ้าตรวจ สกัดกั้นในพื้นที่ชายแดนและพื้นที่ชั้นในต่อเนื่องกันไป เพื่อป้องกันการลักลอบเข้าเมืองที่มาพร้อมโรคระบาด รวมทั้งยาเสพติดและสินค้าผิดกฎหมายจากประเทศเพื่อนบ้าน ที่มีความพยายามลักลอบเข้าไทยมากขึ้น หลังมีมาตรการผ่อนคลายในประเทศ
นอกจากนั้น นรม.และ รมว.กห.ยังได้กําชับ ให้เตรียมความพร้อมรับกับสถานการณ์การสู้รบตามแนวชายแดนไทย - เมียนมา ที่มีแนวโน้มรุนแรงมากขึ้น โดยให้ประสานทํางานร่วมกับจังหวัดชายแดน ให้การช่วยเหลือด้านมนุษยธรรมและเป็นไปตามหลักสากล ควบคู่ไปกับมาตรการป้องกันควบคุมโรคเข้มข้นเป็นพื้นที่
พร้อมกันนี้ ให้จับตาเฝ้าระวังสกัดกั้นและทําลายขบวนการค้าอาวุธสงครามตามแนวชายแดนที่มีความเคลื่อนไหวมากขึ้น โดยทุกหน่วยต้องกวดขันเข้มงวดมาตรการรักษาความปลอดภัยคลังอาวุธของหน่วยอย่างต่อเนื่องไปพร้อมกัน และต้องไม่มีเจ้าหน้าที่รัฐเข้าไปเกี่ยวข้องอย่างเด็ดขาด ทั้งนี้ นรม.และรมว.กห.ยังได้แสดงความพอใจผลการปฏิบัติงานของหน่วยงานความมั่นคงที่ผ่านมา พร้อมขอบคุณและเป็นกําลังใจให้กับเจ้าหน้าที่ทุกคน
รัฐบาลไทย-ข่าวทำเนียบรัฐบาล-กสร. ติวเข้มกฎหมายแรงงาน ป้องกันการละเมิดสิทธิลูกจ้างในสถานการณ์โควิด-19
วันจันทร์ที่ 14 มิถุนายน 2564
กสร. ติวเข้มกฎหมายแรงงาน ป้องกันการละเมิดสิทธิลูกจ้างในสถานการณ์โควิด-19
กสร.จัดอบรมโครงการเฝ้าระวังและคุ้มครองแรงงานจากการหยุดกิจการชั่วคราวและเลิกจ้างเพื่อป้องกันการละเมิดสิทธิประโยชน์แรงงานตามกฎหมาย สร้างการรับรู้เกี่ยวกับสิทธิหน้าที่ตามกฎหมายคุ้มครองแรงงาน ให้แก่นายจ้าง ลูกจ้าง ที่ได้รับผลกระทบจากสถานการณ์โควิด-19
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน เปิดเผยว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ทําให้กิจกรรมทางเศรษฐกิจไม่สามารถดําเนินไปได้อย่างปกติ ธุรกิจที่ได้รับผลกระทบมีความจําเป็นต้องหาทางออกโดยการลดค่าใช้จ่ายด้านแรงงาน เช่น ลดเงินเดือน การหยุดกิจการชั่วคราว ไปจนถึงการเลิกจ้างและปิดกิจการในที่สุด ซึ่งนายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นที่จะแก้ไขปัญหาที่เกิดขึ้นจึงมอบให้กรมสวัสดิการและคุ้มครองแรงงาน ดําเนินการเฝ้าระวังและติดตามสถานการณ์ด้านแรงงาน ตลอดจนสร้างการรับรู้เกี่ยวกับสิทธิตามกฎหมาย โดยกรมได้จัดอบรมโครงการเฝ้าระวังและคุ้มครองแรงงานจากการหยุดกิจการชั่วคราวและเลิกจ้าง เพื่อป้องกันการละเมิดสิทธิประโยชน์แรงงานตามกฎหมาย โดยมีวัตถุประสงค์เพื่อสร้างความรู้ความเข้าใจเกี่ยวกับสิทธิหน้าที่ตามกฎหมายคุ้มครองแรงงานให้แก่นายจ้าง ลูกจ้าง และผู้เกี่ยวข้องในสถานประกอบกิจการที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID – 19) และป้องกันมิให้แรงงานถูกละเมิดสิทธิจากการหยุดกิจการชั่วคราวตามมาตรา 75 แห่งพระราชบัญญัติคุ้มครองแรงงาน พ.ศ. 2541 และเลิกจ้าง ซึ่งการฝึกอบรมจัดขึ้นในวันที่ 14 มิถุนายน พ.ศ. 2564 ในรูปแบบการฝึกอบรมออนไลน์ผ่านระบบ Google Meet
รองอธิบดีและโฆษกกรมสวัสดิการและคุ้มครองแรงงาน กล่าวเพิ่มเติมว่า ขอให้นายจ้าง และลูกจ้าง ปรึกษาหารือร่วมกันอย่างจริงใจ เพื่อช่วยกันแก้ปัญหาโดยนําแนวปฏิบัติว่าด้วยการส่งเสริมแรงงานสัมพันธ์มาปรับใช้ ในสถานประกอบกิจการ เช่น การปรับปรุงการบริหารงานบุคคลให้เหมาะสมกับสถานการณ์ ซึ่งนายจ้างอาจตกลงกับลูกจ้าง ในการเปลี่ยนแปลงสภาพการจ้าง แต่ต้องได้รับความยินยอมจากลูกจ้างด้วย ความสําเร็จจะเกิดขึ้นได้ต้องได้รับความร่วมมือของนายจ้าง ลูกจ้าง ที่จะพูดคุยกันด้วยหลักสุจริตใจ หากดําเนินการแล้วยังไม่สามารถคลี่คลายปัญหาที่เกิดขึ้นได้ อาจใช้มาตรการหยุดกิจการบางส่วนชั่วคราว หรือทั้งหมด ตามมาตรา 75 แห่งพระราชบัญญัติคุ้มครองแรงงาน พ.ศ. 2541 และขอให้ดําเนินการอย่างถูกต้องตามกฎหมาย ซึ่งการเลิกจ้างลูกจ้างขอให้เป็นทางเลือกสุดท้าย
รัฐบาลไทย-ข่าวทำเนียบรัฐบาล-ลดขั้นตอน-เข้าถึงการรักษาที่เร็วขึ้น หากตรวจ Antigen test kit พบผลบวก สามารถลงทะเบียนดูแลที่บ้าน Home isolation โทร สปสช. 1330 ต่อ 14 หรือ ไลน์ @nhso
วันพุธที่ 28 กรกฎาคม 2564
ลดขั้นตอน-เข้าถึงการรักษาที่เร็วขึ้น    หากตรวจ Antigen test kit พบผลบวก สามารถลงทะเบียนดูแลที่บ้าน Home isolation โทร สปสช. 1330 ต่อ 14 หรือ ไลน์ @nhso
ลดขั้นตอน-เข้าถึงการรักษาที่เร็วขึ้น    หากตรวจ Antigen test kit พบผลบวก สามารถลงทะเบียนดูแลที่บ้าน Home isolation โทร สปสช. 1330 ต่อ 14 หรือ ไลน์ @nhso
วันนี้(28กรกฎาคม2564)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีในนามผู้อํานวยศูนย์บริหารสถานการณ์ฉุกเฉินศบค. มีความเป็นห่วงสถานการณ์โควิด-19ที่มีความรุนแรงมากขึ้นและต้องการให้ผู้ป่วยถูกคัดแยกกักตัวให้เร็วที่สุดเพื่อลดโอกาสการแพร่เชื้อภายในครอบครัวและชุมชน กระทรวงสาธารณสุขจึงได้ออกแนวทางเวชปฏิบัติโดยประชาชนที่มีตรวจหาเชื้อโควิด-19ด้วยตนเองด้วยชุดตรวจเร็ว Antigen test kitแล้วพบผลเป็นบวกสามารถเข้าระบบแยกกักตัวแบบดูแลตนเองที่บ้านHome isolation โดยแจ้งสายด่วนโทร1330ต่อ14 หรือเพิ่มเพื่อนสปสช.ในระบบไลน์@nhsoส่วนกลุ่มที่ไม่สามารถดูแลที่บ้านได้ก็จะเป็นการดูแลในระบบชุมชน(Community Isolation)ศูนย์พักคอยHospitel หรือโรงพยาบาลซึ่งจะมีการตรวจRT-PCRซ้ําอีกครั้งเพื่อป้องกันผลบวกลวงก็ขอให้ติดต่อสปสช.เช่นกัน
รองโฆษกประจําสํานักนายกรัฐมนตรียังกล่าวอีกด้วยว่าการดําเนินการนี้เป็นการปรับเปลี่ยนแนวทางเพื่อให้ผู้ป่วยCOVID-19ได้เข้าถึงการบริการได้เร็วขึ้นผู้ที่เข้าข่ายติดเชื้อCOVID-19จากการตรวจด้วยAntigen test kitจัดเป็น“ผู้ติดเชื้อเข้าข่าย(probable case) ” ตามนิยามของกรมควบคุมโรคจะได้รับการดูแลรักษาเช่นเดียวกับการตรวจด้วยวิธีRT-PCR ซึ่งผู้ป่วยจะได้รับเครื่องวัดอุณหภูมิเครื่องวัดออกซิเจนในเลือดและยาที่จําเป็นในทันที มีคลินิกหรือโรงพยาบาลจะไปดูแลการบริการจะมีการเยี่ยมผ่านระบบVDO Callวันละ2ครั้งติดตามอาการ ทําให้ผู้ป่วยเข้าถึงกระบวนการรักษาที่เร็วขึ้นลดค่าใช้จ่ายในการตรวจและลดช่วงเวลาที่ต้องรอผลตรวจ1-2วันรวมถึงการแยกผู้ป่วยจากครอบครัวและชุมชนได้รวดเร็วจะลดโอกาสในการแพร่กระจายโรคได้อีกทาง
ทั้งนี้ขอให้ประชาชนระมัดระวังในการใช้ชุดตรวจเร็วATKที่มีการวางจําหน่ายทั่วไปในขณะนี้ เนื่องจากมีหลายชนิดและมีคุณภาพที่แตกต่างกันหากผบตรวจออกมาเป็นลบแต่ยังสงสัยก็สามารถตรวจซ้ําใน3-5วันได้อีกครั้งสําหรับการแจกชุดตรวจATKฟรีแก่ประชาชนซึ่งบอร์ดสปสช.ได้อนุมัติแล้วนั้นคาดว่าภายในต้นเดือนสิงหาคมจะสามารถแจกจ่ายชุด ATKไปยังสถานพยาบาลโดยเน้นในพื้นที่สีแดงเพื่อให้สถานพยาบาลส่งชุดตรวจต่อไปยังประชาชนกลุ่มเสี่ยงสําหรับตรวจเองที่บ้านด้วย
———
รัฐบาลไทย-ข่าวทำเนียบรัฐบาล-กรมทางหลวงชนบทซ่อมสร้างผิวจราจรพร้อมขยายถนนสาย สร.3027 แยก ทล.214 - บ้านเมืองลีง อำเภอท่าตูมและจอมพระ จังหวัดสุรินทร์
วันจันทร์ที่ 4 กรกฎาคม 2565
กรมทางหลวงชนบทซ่อมสร้างผิวจราจรพร้อมขยายถนนสาย สร.3027 แยก ทล.214 - บ้านเมืองลีง อําเภอท่าตูมและจอมพระ จังหวัดสุรินทร์
ส่งเสริมเศรษฐกิจการท่องเที่ยวศูนย์การศึกษาหมู่บ้านช้าง เพิ่มศักยภาพการคมนาคมระหว่างจังหวัดให้มีประสิทธิภาพ เพื่อความสะดวกปลอดภัยของป
กรมทางหลวงชนบท (ทช.) กระทรวงคมนาคม ดําเนินโครงการซ่อมสร้างผิวทางแอสฟัลท์ติกคอนกรีต งานบํารุงถนนทางหลวงชนบทสาย สร.3027 แยกทางหลวงแผ่นดินหมายเลข 214 - บ้านเมืองลีง อําเภอท่าตูมและจอมพระ จังหวัดสุรินทร์
ถนนทางหลวงชนบทสาย สร.3027 แยกทางหลวงแผ่นดินหมายเลข 214 - บ้านเมืองลีง อําเภอท่าตูมและจอมพระ จังหวัดสุรินทร์ เป็นเส้นทางที่เชื่อมระหว่างอําเภอท่าตูม จังหวัดสุรินทร์ กับอําเภอสตึก จังหวัดบุรีรัมย์ เป็นเส้นทางเข้าสู่แหล่งท่องเที่ยวที่สําคัญ คือ ศูนย์การศึกษาหมู่บ้านช้างบ้านตากลาง จึงทําให้มีประชาชนและนักท่องเที่ยวใช้ถนนเส้นดังกล่าวเป็นจํานวนมากถึง 6,879 คันต่อวัน ทั้งนี้ เพื่อเป็นการส่งเสริมเศรษฐกิจการท่องเที่ยวและการขนส่งพืชผลทางการเกษตรในพื้นที่ให้สามารถขนส่งออกสู่ตลาดได้อย่างสะดวกรวดเร็วปลอดภัยในทุกฤดู รวมถึงช่วยเพิ่มศักยภาพการคมนาคมขนส่งระหว่างจังหวัดสุรินทร์ไปยังจังหวัดบุรีรัมย์ ให้ประชาชนและนักท่องเที่ยวเดินทางได้อย่างสะดวกรวดเร็วปลอดภัยมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดําเนินการซ่อมสร้างผิวจราจรและบํารุงถนนสายดังกล่าว ประกอบด้วย การขยายความกว้างจากถนนเดิมเป็น 8 - 12 เมตร ระยะทาง 9.3 กิโลเมตร งานเสริมผิวจราจร รวมระยะทาง 2.2 กิโลเมตร รวมถึงการติดตั้งไฟฟ้าส่องสว่าง อุปกรณ์อํานวยความปลอดภัย โดยใช้งบประมาณในการดําเนินงาน 99.952 ล้านบาท ปัจจุบันขั้นตอนการดําเนินงานอยู่ระหว่างงานดินถมคันทาง ซึ่งคาดว่าจะแล้วเสร็จสมบูรณ์ในช่วงเดือนมีนาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยสุขภาพจิตประชาชน กำชับส่วนราชการลงพื้นที่ดูแลให้คำปรึกษาอย่างใกล้ชิด ฝากประชาชนดูแลสุขภาพจิตตนเองและคนรอบข้าง เปิดใจรับฟังซึ่งกันและกัน
วันพุธที่ 9 กุมภาพันธ์ 2565
โฆษกรัฐบาลเผย นายกฯ ห่วงใยสุขภาพจิตประชาชน กําชับส่วนราชการลงพื้นที่ดูแลให้คําปรึกษาอย่างใกล้ชิด ฝากประชาชนดูแลสุขภาพจิตตนเองและคนรอบข้าง เปิดใจรับฟังซึ่งกันและกัน
โฆษกรัฐบาลเผย นายกฯ ห่วงใยสุขภาพจิตประชาชน กําชับส่วนราชการลงพื้นที่ดูแลให้คําปรึกษาอย่างใกล้ชิด ฝากประชาชนดูแลสุขภาพจิตตนเองและคนรอบข้าง เปิดใจรับฟังซึ่งกันและกัน สร้างสังคมแห่งความเห็นอกเห็นใจ
วันที่ 9 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าจากสถานการณ์การแพร่ระบาดของโรคติดต่อเชื้อไวรัสโคโรนา 2019 (โควิด-19) ประกอบกับปัญหาเศรษฐกิจในขณะนี้ อาจทําให้บางคน เกิดความเครียด วิตกกังวล ส่งผลกระทบต่อสุขภาพจิต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยต่อสุขภาพจิตของประชาชน สั่งการส่วนราชการ หน่วยงานลงพื้นที่ ติดตามรับฟังปัญหา ให้คําปรึกษา พร้อมให้การช่วยเหลืออย่างใกล้ชิด ขณะเดียวกันก็ขอให้ประชาชนทุกคนดูแลสุขภาพจิตของตัวเอง รวมถึงคนรอบข้างและครอบครัว เปิดใจรับฟังซึ่งกันและกัน สร้างสังคมแห่งความเห็นอกเห็นใจ ร่วมมือฝ่าวิกฤตครั้งนี้ไปด้วยกัน
โฆษกประจําสํานักนายกรัฐมนตรีกล่าวว่า รัฐบาลมีความตั้งใจที่จะแก้ไขปัญหาต่าง ๆ เพื่อบรรเทาความเดือดร้อนของประชาชน ตลอดระยะเวลาที่ได้รับผลกระทบจากการแพร่ระบาดของโรคโควิด-19 รัฐบาลได้ดําเนินมาตรการ พร้อมจัดสรรงบประมาณแก้ไขปัญหาในเรื่องดังกล่าวอย่างเร่งด่วน แต่ยังมีการแพร่ระบาดของโรคโควิด-19 เกิดขึ้นอย่างต่อเนื่อง ซึ่งทั่วโลกได้รับผลกระทบเหมือนกัน รัฐบาลเข้าใจถึงปัญหาและความเดือดร้อนของประชาชน พยายามทําทุกอย่างอย่างเต็มที่เพื่อประชาชน
“ไม่ว่าปัญหาจะมีมากแค่ไหน ถ้าทุกคนร่วมมือร่วมใจ ก็จะสามารถผ่านพ้นปัญหาไปได้ ยืนยันรัฐบาลจะไม่ทอดทิ้งประชาชน หากมีปัญหา มีความกังวลใจ หรือความเครียด สามารถขอรับการปรึกษาทางช่องทางสายด่วนสุขภาพจิต 1323 หรือ fb: 1323 รวมถึงหน่วยงานราชการ และผู้นําชุมชนในท้องถิ่น ที่สําคัญขอให้มีสติ เตือนตนเอง รู้จักตนเอง พิจารณาตนเองว่ามีความคิด อารมณ์ความรู้สึกอย่างไร หมั่นหากิจกรรมผ่อนคลาย ฝึกการผ่อนคลายตนเอง” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมเด็กไทย โชว์แนวคิดแอปฯ “เชื่อมชาวนาขายข้าวถึงบ้าน” คว้าแชมป์ระดับอาเซียน
วันอาทิตย์ที่ 28 พฤศจิกายน 2564
โฆษกรัฐบาลเผย นายกฯ ชื่นชมเด็กไทย โชว์แนวคิดแอปฯ “เชื่อมชาวนาขายข้าวถึงบ้าน” คว้าแชมป์ระดับอาเซียน
โฆษกรัฐบาลเผย นายกฯ ชื่นชมเด็กไทย โชว์แนวคิดแอปฯ “เชื่อมชาวนาขายข้าวถึงบ้าน” คว้าแชมป์ระดับอาเซียน
วันนี้ (28 พ.ย. 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมเด็กไทยคือ น.ส.วรดา ประไพกรเกียรติ (น้องต้นหลิว) และ น.ส.กัญจรีย์ ศุภวิทยา (น้องปิ่นปิ๊น) นักเรียนชั้นมัธยมศึกษาปีที่ 5 จากโรงเรียนเซนต์โยเซฟคอนเวนต์ ทีม “Youth Forward” ที่ได้รับรางวัลชนะเลิศในการแข่งขัน ASEAN DSE ปี 2564 ด้วยการนําเสนอแนวคิดการพัฒนาแอปพลิเคชัน “เชื่อมชาวนาขายข้าวถึงบ้าน” โดยใช้ Data วิเคราะห์ปัญหาภาคการเกษตรของอาเซียน ยกระดับคุณภาพชีวิต-เพิ่มรายได้ ช่วยเหลือชาวนาซึ่งถือเป็นอาชีพหลักของประเทศไทยและในภูมิภาคอาเซียนมีคุณภาพชีวิตที่ดีขึ้นและให้เกษตรกรสามารถขายข้าวผ่านแอปฯ ให้กับผู้บริโภคได้โดยตรงโดยไม่ผ่านพ่อค้าคนกลาง ทั้งนี้ แนวคิดดังกล่าวเป็นการใช้ประโยชน์จาก Big Data และเทคโนโลยีดิจิทัลให้เกิดประโยชน์สูงสุดอย่างแท้จริงควบคู่กับกระบวนการคิดวิเคราะห์อย่างเป็นระบบซึ่งสอดคล้องกับนโยบายของนายกรัฐมนตรีและรัฐบาล ในการใช้เทคโนโลยีดิจิทัลเข้ามาขับเคลื่อนประเทศรวมถึงวางรากฐานเด็กเยาวชนของประเทศไทยและของประชาคมอาเซียนไปสู่อนาคตที่ยั่งยืน
โฆษกประจําสํานักนายกรัฐมนตรี กล่าวว่า นอกจากท่านนายกรัฐมนตรี จะชื่นชมแนวคิดการพัฒนาแอปฯ ซึ่งเป็นการใช้ความคิดอย่างสร้างสรรค์ควบคู่เทคโนโลยี ในการวิเคราะห์ข้อมูลอย่างเป็นระบบ ยังประทับใจทักษะการแก้ปัญหา (Problem Solving Skill) และปฏิภาณไหวพริบที่เฉลียวฉลาดของเด็กไทยทั้ง 2 คน ในการตอบคําถามของคณะกรรมการฯ โดยเฉพาะคําถามที่ระบุ “หากเกษตรกรไม่มีอินเทอร์เน็ต หรือสัญญาณขัดข้องจะทําอย่างไร? ซึ่งน้องทั้งสองคนตอบว่า แอปฯ จะมีข้อมูลอีเมล และเบอร์โทรศัพท์เพื่อเป็นอีกทางเลือกให้กับลูกค้าติดต่อ ส่งผลให้สามารถเอาชนะใจกรรมการ และคว้าแชมป์มาครองได้สําเร็จ
"ท่านนายกรัฐมนตรียังเห็นว่า การเข้าร่วมในเวที ASEAN DSE ระดับภูมิภาค ก็เป็นโอกาสที่ดีที่ทําให้เด็กไทยได้เรียนรู้ทักษะนอกห้องเรียนด้วยทั้งด้านการสื่อสาร การแลกเปลี่ยนเรียนรู้ความคิดเห็นร่วมกัน อันจะเสริมทักษะด้านการทํางานเป็นทีม ตลอดจนทักษะอื่น ๆ ที่จําเป็นอย่าง Soft Skill ซึ่งเป็นทักษะในศตวรรษที่ 21 ที่เด็กไทยยุคใหม่ควรมีด้วย" นายธนกร กล่าว
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันพฤหัสบดีที่ 26 สิงหาคม 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
✌️สู่เป้าหมาย 33,000 คน ภายใน กันยายน 2564 ✌️
รัฐบาลไทย-ข่าวทำเนียบรัฐบาล-ยื่นแบบ ภ.ง.ด.๙๐ ภ.ง.ด.๙๑ สำหรับปีภาษี ๒๕๖๓ ผ่านระบบออนไลน์ภายใน ๓๐ มิถุนายน ๒๕๖๔ ไม่ต้องจ่ายค่าปรับและเงินเพิ่ม
วันจันทร์ที่ 21 มิถุนายน 2564
ยื่นแบบ ภ.ง.ด.๙๐ ภ.ง.ด.๙๑ สําหรับปีภาษี ๒๕๖๓ ผ่านระบบออนไลน์ภายใน ๓๐ มิถุนายน ๒๕๖๔ ไม่ต้องจ่ายค่าปรับและเงินเพิ่ม
สรรพากรเชิญชวนผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ผ่านระบบออนไลน์ภายในวันที่ ๓๐ มิถุนายน ๒๕๖๔
สรรพากรเชิญชวนผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ผ่านระบบออนไลน์ภายในวันที่ ๓๐ มิถุนายน ๒๕๖๔ ข้าราชการ พนักงานออฟฟิศ นายหน้า คนมีบ้านให้เช่า วิชาชีพอิสระ ผู้รับเหมา ร้านค้าทั่วไป พ่อค้าแม่ค้าออนไลน์ที่ยังไม่ได้ยื่นแบบฯ ให้ทําธุรกรรมภาษีที่บ้าน หรือ TAX from Home รวมทั้ง ขอผ่อนชําระภาษี ๓ งวด ดําเนินการผ่านระบบออนไลน์ได้สะดวกรวดเร็ว
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้ใกล้สิ้นสุดเวลาการยื่นแบบแสดงรายการภาษีเงินได้บุคคลธรรมดา ภ.ง.ด.๙๐ และ ภ.ง.ด.๙๑ ประจําปีภาษี ๒๕๖๓ ซึ่งกรมสรรพากรได้ขยายเวลาการยื่นแบบฯ ให้สําหรับการยื่นผ่านอินเทอร์เน็ตถึงวันที่ ๓๐ มิถุนายน ๒๕๖๔ จากข้อมูล ณ วันที่ ๒๐ มิถุนายน ๒๕๖๔ มีผู้เสียภาษียื่นแบบฯ แล้ว รวมกว่า ๙.๕๓๕ ล้านฉบับ แต่ก็ยังมีผู้ที่ยังไม่ได้ยื่นแบบฯ อีกจํานวนหนึ่ง กรมสรรพากรจึงขอประชาสัมพันธ์เชิญชวน ให้ผู้ที่มีเงินได้จากการประกอบอาชีพต่าง ๆ เช่น ข้าราชการ พนักงานรัฐวิสาหกิจ พนักงานออฟฟิศ ตัวแทนหรือนายหน้าจําหน่ายสินค้าหรือให้บริการ การให้เช่าบ้าน ห้องพัก คอนโดมิเนียม การประกอบวิชาชีพอิสระ แพทย์และพยาบาล สถาปนิก วิศวกร นักบัญชี ผู้รับเหมาก่อสร้างทุกประเภท ร้านค้า พ่อค้าแม่ค้าขายของออนไลน์ ดารา นักแสดง นักกีฬาอาชีพ ที่มีรายได้ในปีภาษี ๒๕๖๓ แต่ยังไม่ได้ยื่นแบบฯ ขอให้ยื่นแบบฯ ผ่านช่องทางอินเทอร์เน็ต ที่ www.rd.go.th ภายในวันที่ ๓๐ มิถุนายน ๒๕๖๔ เพื่อไม่ต้องชําระค่าปรับและเงินเพิ่ม สําหรับผู้ที่มีภาษีที่ต้องชําระตั้งแต่ ๓,๐๐๐ บาทขึ้นไป ขอผ่อนชําระภาษีได้ ๓ งวด และผู้เสียภาษีสามารถตรวจสอบรายการค่าลดหย่อนได้ด้วยตนเอง จากระบบ My Tax Account ได้ที่เว็บไซต์กรมสรรพากร”
โฆษกกรมสรรพากร กล่าวเพิ่มเติมว่า “ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) จึงขอเชิญชวนให้ผู้เสียภาษีทําธุรกรรมภาษีที่บ้านหรือ TAX from Home เพราะทุกขั้นตอน ทําได้ง่าย สะดวก รวดเร็ว ไม่ต้องเดินทาง ปลอดภัย และเป็นการเว้นระยะห่างทางสังคม ช่วยลดและป้องกันการแพร่ระบาดได้เป็นอย่างดี”
สอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สํานักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
รัฐบาลไทย-ข่าวทำเนียบรัฐบาล-กรมวิทยาศาสตร์การแพทย์ ชี้ โอมิครอนแพร่เร็วแต่ยังไม่มีข้อมูลว่ารุนแรงกว่าสายพันธุ์อื่น แนะเร่งเข้ารับวัคซีนเข็มกระตุ้น
วันจันทร์ที่ 20 ธันวาคม 2564
กรมวิทยาศาสตร์การแพทย์ ชี้ โอมิครอนแพร่เร็วแต่ยังไม่มีข้อมูลว่ารุนแรงกว่าสายพันธุ์อื่น แนะเร่งเข้ารับวัคซีนเข็มกระตุ้น
กรมวิทยาศาสตร์การแพทย์ชี้ เชื้อโควิด 19 สายพันธุ์โอมิครอนแพร่เร็วกว่าเดลตา แต่ยังไม่มีข้อมูลว่าทําให้อาการหนักหรือเสียชีวิตเพิ่มขึ้น การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้
กรมวิทยาศาสตร์การแพทย์ชี้ เชื้อโควิด 19 สายพันธุ์โอมิครอนแพร่เร็วกว่าเดลตา แต่ยังไม่มีข้อมูลว่าทําให้อาการหนักหรือเสียชีวิตเพิ่มขึ้น การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้ และการฉีดวัคซีนเข็มกระตุ้นช่วยเพิ่มประสิทธิผลต่อเชื้อ แนะประชาชนเร่งเข้ารับการฉีดวัคซีน
วันนี้ (20 ธันวาคม 2564) ที่ ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงสถานการณ์โรคโควิด 19 สายพันธุ์โอมิครอน ว่า ขณะนี้ทั่วโลกพบรายงานสายพันธุ์โอมิครอนแล้ว 89 ประเทศ มี 3 สายพันธุ์ย่อย ส่วนใหญ่ยังเป็นBA1 กว่า 6 พันราย BA2 พบ 18 ราย และ BA3 พบ 5 ราย มีการศึกษาจากต่างประเทศเกี่ยวกับค่า RO หมายถึงผู้ป่วยหนึ่งคนจะแพร่กระจายเชื้อให้ผู้อื่นได้กี่คน พบว่า สายพันธุ์อู่ฮั่นอยู่ที่ 2.5 สายพันธุ์เดลตา 6.5 และโอมิครอน 8.54 ซึ่งเร็วกว่าเดลตา ส่วนความรุนแรงนั้นข้อมูลจากแอฟริกาใต้พบว่าการระบาดเพิ่มขึ้นค่อนข้างเร็ว แต่อัตราการนอนโรงพยาบาล ป่วยหนักและเสียชีวิตยังไม่เพิ่มขึ้น ขณะที่องค์การอนามัยโลกระบุว่า โอมิครอนอาจกระทบต่อประสิทธิผลของวัคซีน แต่ไม่กระทบต่อการทํางานของระบบภูมิคุ้มกันทั้งชนิด T Cell และชนิด B Cell การฉีดเข็มกระตุ้นจะช่วยเพิ่มประสิทธิผลของวัคซีน ซึ่งประเทศไทยรณรงค์ให้รับวัคซีนเข็ม 3 ถือเป็นนโยบายที่ถูกต้อง โดยขณะนี้กรมวิทยาศาสตร์การแพทย์กําลังเพาะเชื้อสายพันธุ์โอมิครอน เพื่อนํามาทดสอบภูมิคุ้มกันจากวัคซีนสูตรต่าง ๆ ว่ายับยั้งได้มากน้อยเพียงใด คาดว่าจะทราบผลช่วงปีใหม่นี้
สําหรับการตรวจสายพันธุ์โควิดช่วงระหว่างวันที่ 11-19 ธันวาคม 2564 จํานวน 1,595 ตัวอย่าง ส่วนใหญ่ยังเป็นสายพันธุ์เดลตา 1,541 ตัวอย่างคิดเป็น 6.61%, อัลฟา 1 ตัวอย่าง คิดเป็น 0.06%, เบตา 1 ตัวอย่าง คิดเป็น 0.06% และโอมิครอน 52 ตัวอย่าง คิดเป็น 3.26% เมื่อรวมกับผลตรวจก่อนหน้านี้ พบโอมิครอนแล้ว 63 ราย ตรวจยืนยันแล้ว 20 ราย ถือว่าพบการติดเชื้อโอมิครอนค่อนข้างเร็วสอดคล้องกับสถานการณ์โลก และการติดเชื้อในผู้เดินทางเข้าประเทศทุกระบบ เป็นโอมิครอน 25% โดยพบ 1 รายในระบบ Test&Go ที่ผล RT-PCR ก่อนมาไทย 72 ชั่วโมงเป็นลบ เมื่อมาถึงประเทศไทยตรวจอีกครั้งยังเป็นลบ หลังจากนั้น 2-3 วันพบว่าป่วย และเป็นสายพันธุ์โอมิครอน ซึ่งเกิดขึ้นได้เนื่องจากยังอยู่ในช่วงระยะฟักตัว
“กรณีดังกล่าวหากไม่สามารถตรวจจับได้ทัน อาจเกิดการติดเชื้อในประเทศได้ จึงควรมีการทบทวนมาตรการให้เข้มงวดมากขึ้น โดยอยู่ที่ ศบค.จะพิจารณาดําเนินการ อย่างไรก็ตาม การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้ และการฉีดวัคซีนเข็มกระตุ้นจําเป็นต้องฉีดโดยเร็ว และผู้ที่ยังไม่เคยฉีดวัคซีนเลยควรรีบมาฉีดเพื่อให้มีภูมิต้านทานเพิ่มขึ้น” นพ.ศุภกิจกล่าว
*********************************** 20 ธันวาคม 2564
รัฐบาลไทย-ข่าวทำเนียบรัฐบาล-กรมการขนส่งทางบกชี้แจง กรณีขับรถแท็กซี่นำรถจอดขวางรถโดยสารประจำทาง สาย 68 แล้วลงจากรถมาทะเลาะวิวาทกับผู้ขับรถโดยสารประจำทาง
วันพฤหัสบดีที่ 18 พฤศจิกายน 2564
กรมการขนส่งทางบกชี้แจง กรณีขับรถแท็กซี่นํารถจอดขวางรถโดยสารประจําทาง สาย 68 แล้วลงจากรถมาทะเลาะวิวาทกับผู้ขับรถโดยสารประจําทาง
...
ตามที่สื่อสังคมออนไลน์ได้เผยแพร่ข่าวกรณีผู้ขับรถแท็กซี่คันหมายเลขทะเบียน ทฬ 4031 กทม. มีพฤติกรรมนํารถจอดขวางรถโดยสารประจําทาง สาย 68 คันหมายเลขทะเบียน 12-0006 กทม. แล้วลงจากรถมาทะเลาะวิวาทกับผู้ขับรถโดยสารประจําทาง นั้น https://fb.watch/9k8GibXpy8
วันนี้ 17 พ.ย.64 เวลา 13.00 น. กรมการขนส่งทางบก โดยกองตรวจการขนส่งทางบก ดําเนินการตรวจสอบข้อเท็จจริงแล้วพบว่า เหตุเกิด เมื่อวันที่ 14 พ.ย.64 เวลา 23.20 น. บริเวณก่อนขึ้นสะพานข้ามแยกปิ่นเกล้า ตรงข้ามห้างสรรพสินค้าพาต้าปิ่นเกล้า ได้เรียกนายสมปอง สิงห์ทอง ผู้ขับรถแท็กซี่ คันหมายเลขทะเบียน ทฬ 4031 กทม. และนายปฐมพร หนูทอง ผู้ขับรถโดยสารประจําทางคันหมายเลขทะเบียน 12-0006 กทม. ดังกล่าว มาสอบสวนข้อเท็จจริงแล้ว โดยผู้ขับรถแท็กซี่ให้การว่าถูกรถโดยสารประจําทางขับปาดหน้าก่อนจึงเกิดอารมณ์โมโหและกระทําพฤติกรรมตามที่ปรากฏในคลิป โดยวัตถุที่นําลงไปด้วยเป็นเหล็กสําหรับเคาะล้อไม่ใช่อาวุธมีดแต่อย่างใด สําหรับผู้ขับรถโดยสารประจําทาง ให้การว่าได้ขับรถปาดหน้ารถแท็กซี่ในระยะกระชั้นชิดเพื่อจะส่งผู้โดยสารที่ป้ายหยุดรถโดยสารประจําทางจริง
ทั้งนี้ กองตรวจการขนส่งทางบกพิจารณาแล้ว เห็นว่า การกระทําดังกล่าวของผู้ขับรถแท็กซี่และผู้ขับรถโดยสารประจําทางเป็นความผิดฐานขับรถประมาทน่าหวาดเสียวอันอาจก่อให้เกิดอันตรายต่อผู้โดยสาร ตามพระราชบัญญัติรถยนต์ พ.ศ.2522 และพระราชบัญญัติการขนส่งทางบก พ.ศ. 2522 จึงได้ดําเนินการลงโทษ ดังนี้
1. เปรียบเทียบปรับผู้ขับรถแท็กซี่ เป็นเงิน 1,000 บาท และเปรียบเทียบปรับผู้ขับรถโดยสารประจําทาง เป็นเงิน 1,000 บาท
2. ส่งผู้ขับรถทั้งสองคนเข้ารับการอบรมเกี่ยวกับมารยาทในการให้บริการผู้โดยสารที่ดีและกฎ ระเบียบที่ถูกต้องในการขับรถ เป็นเวลา 3 ชั่วโมง และกําชับให้ปฏิบัติตามกฎหมายอย่างเคร่งครัด โดยผู้ขับรถทั้งสองคนต่างขอโทษซึ่งกันและกันโดยขอยืนยันว่าในการปฏิบัติหน้าที่จะควบคุมอารมณ์เพื่อไม่ให้เกิดเหตุการณ์เช่นนี้ขึ้นอีก